
Erők

Kulcsszavak: ellentétpárok; úszás; emlékek; önreflexió;
Az alábbi két festményem 2024 nyár elején készült a bogáti öregek otthonában. Minkét mű kiselejtezett szekrény hátlapra készült, ami körülbelül 2 m magasságú és 85 cm széles és a technika, amit alkalmaztam akril festék volt. Az egész témaválasztás onnan jött, mikor az ELTE PPK Sporttudományi intézettel való együttműködés során, a tavalyi félévben a sportszakos hallgatókról készítettünk edzés közben fényképeket. A hallgatók kiválogatott fotóiból, (amik között a sajátjaim is szerepeltek) a Vizuális Tanszék 2024 októberében kiállítást szervezett az egyetemen. A félév során készült fényképeket tovább gondolva és személyes élményeimmel összekapcsolva alkottam meg festményeket. Elkészítés során több platformon keresztül tanulmányoztam a víz és az emberi test kapcsolatát, a mozgásformákat és aránymeneteket. A víz formáit és áramlását, a különböző vizuális megjelenéseket. Továbbá önreflexiói saját magamról és arról, hogyan alkotok.



